open-index/open-wikipedia-markdown huggingface dataset:
Stema de Monça

Ol **stema** storeg **de Monça** l'è un scud d'arjent cond una luna rossa.

## Stema ofiçal de l'aministrazion comunala
Ol stema ofiçal del Comun de Monça l'è: d'azœr, a la Corona Ferrea con sora una crox greca; ol tut circondad d'una fassa d'arjent cond el mot *EST SEDES ITALIAE REGNI MODOETIA MAGNI*. Ornaments esterior de citaa.

## Storia
### La Luna
Ol stema plu antig de Monça l'era una luna rossa in camp bianc, e al g'ha i so orijin ind el Medioev. L'è probabel qe i fœss dei simboi del poder imperial (luna rossa) rifless in qell papal (sol bianc), qe a'l temp i era i do poder universai.
L'ultema version restaita del stema l'è ind el Codex dei Statuts de la comunitaa de Monça, conservad ind la Biblioteca Capitolara del Dom de Monça. Una volta l'era present anc sul balcon de l'Arengari, ma l'è stait tirad vià ind i agn de la Republega Cisalpina.
Ol simbol l'è segnad anc in do stemari: vun del 1496 ind la Biblioteca Trivulziana de Milan (n. 1390), e l'oltr ind el volum *Galleria dei imprese e arme e insegne viscontee*, del 1637, conservad ind el Arqivi de Stat de Milan.
G'è un bassrilev de la Luna ind una cà in via Lamber (ciamada per qest *Cà de la Luna*), ma l'è una roba del '800.

### La Corona Ferrea
Ol stema d'incœ, segond dei ipotesi, al g'havress orijen de l'imperador Oton III, qe l'havress donad a la citaa ind el 996 (ann de la so incoronazion a Monça) ol simbol (o adoma l'esameter) come sijill. L'è stait recognossid in manera ofiçala ol 6 de maj del 1835 de l'imperador Ferdinand I d'Austria, cond un scud oval; ind el 1933 l'è stait confermad con Real Decret, cond el scud sanitig. Ind el 2003 l'è stait ridisegnad per vesser ingual in tuts i ats del Comun.
I simboi in sul stema i è: la Crox de Berengari (o del Regn) e la Corona Ferrea.

## Galleria d'imajin

File:Coat of Arms of Monza (ancient).svg|Una vegia ipotesi sora ol stema storeg
File:Casa della Luna, Monza.jpg|La Cà de la Luna
File:MB-050-luna-antico-simbolo-di-Monza.jpg|In detai
File:Monza-uff-stato-civile-1917-stemma-Monza-.jpg|Ol stema oval
File:Coat of Arms of Monza.svg|Ol stema ofiçal a'l dé d'incœ


## Riferiments


## Ligam de foeura
*  ''Monza - Antiche unità di misura''
*  ''Strategia per il progetto di restyling del Marchio cittadino'', version arqiviada: qé
*  ''Memorie storiche della città di Monza''
*  ''L'antico simbolo di Monza? Una donna''
*  ''I tre stemmi della storia di Monza'' , sit ofiçal del Cumun
Marcello Gualdani

El **Marcello Gualdani** (Palermo, 30 luj 1960) l'è 'n politegh italian, Senator per Alternativa Popolar in la legislatura quella de XVII, legislatura che l'è staa vun di member de la Commission Permanenta Bilanc e Defensa.
Chyler Leigh

**Chyler Leigh** (Charlotte, Carolina del Nord, U.S.A. 10 de april dal 1982) l'é un'attris, cantant e mudela americana.

## Ligam de föra
* Chyler Leigh IMDb
* Chyler Leigh Twitter
* Chyler Leigh Instagram
Elezion primari de l'Union del 2005

El 16 de ottober del 2006 gh'è staa i elezion primari de la coalizion l'Unione per scernì el candidaa premier.

## Candidaa
I candidaa i eren sett:
*Romano Prodi, per L'Ulivo;
*Fausto Bertinotti, per Rifondazione Comunista;
*Clemente Mastella, per l'Udeur;
*Antonio Di Pietro, per l'Italia dei Valori;
*Alfonso Pecoraro Scanio, per la Federazione dei Verdi;
*Ivan Scalfarotto, independent;
*Simona Panzino, independent.

## Resultaa

## Conseguenz
El resultaa per Prodi l'è staa assee volt, e anca el numer di partecipant l'ha mostraa 'na cressita per el center-sinistra. La Refondazion comunista, cont el 14% de Bertinotti, l'ha mostraa de svesinàss a varè pocch in del panorama de sinistra. 

El Clemente Mastella l'ha contestaa el resultaa, per di mancanz de sched in Campania, indova el sò moviment l'è pussee radicaa.
Elezion primari del Partii Democrategh italian del 2009

El 25 de ottober del 2009 gh'è staa i **Elezion primari del [[Partii Democrategh (Italia)|Partii Democrategh]]** per scernì el Secretari nazional, i Secretari regionai e i member di assemblej nazional e regionai. 'Sti elezion hinn staa a circa du agn di elezion ch'han elegiuu el Walter Veltroni secretari del partii.

## Resultaa
### Vot in tra i iscritt

### Elezion primari
Imper Otoman

L**'Imper Otoman** (in lengua turca otomana **<big>دَوْلَتِ عَلِيّهٔ عُثمَانِیّه</big>**, *Devlet-i ʿAliyye-i ʿO<u>s</u>mâniyye*; in turc modern: *Osmanlı Devleti* o *Osmanlı İmparatorluğu*), l'è stait un imper turc qe l'è durad 623 agn, del 1299 a'l 1922.

Ol nom *otoman* al vegn del turc *osmanlï* (*"qe l'è de Osman"*), riferid a'l fondador Osman Gazi, soldad turc fondador de la dinastia otomana, qe l'ha ciapad ol titol de Sultan co'l nom de Osman I. Ol sultanad, e plu tarde imper co'l Maomet II (e la conquista de Istambul), l'è considerad ol continuador del sultand de Rum, e l'è durad fina a la nassida de la Republica Turca.

## Storia
### Orijin e espansion
Ol fondador l'è stait Osman, qe l'ha cread un principad in Bitinia, e l'ha guidad fina a la conquista de Bursa ind el 1326. Ol so s-ciet Orkhan (1326-59), grazie a di guerre civil de l'Imper Bizantin, l'è rivad a conquistar Gallipoli e a entrar in Europa ind el 1354. Con Murad I la capital l'è spostada a Edirne, e con la fraca de la Serbia ind el 1389 i turqi i è i padron di Balcan. 
Dop de un period de crisi sota Bayazid I, fracad e brocad a Ankara (1402) da Tamerlan, l'espansion l'e continuada con Maomet II, qe l'ha conquistad Costantinopel (1453) e tœt qell qe al restava de l'Imper Bizantin, e al s'è proclamad insé *Qaysar-ı Rum* (Cesare di Romei).

Ind el secol dop i g'è staits duu sovran qe i ha fait dei grande conquiste: ol Selim I, qe l'ha vencid i Safavidi (e ciapad l'Armenia) e l'ha destruxid ol Sultanad Mameluc (e ciapad donca tœts i so territore), e Soliman ol Magnifig, qe l'ha conquistad l'Ungeria (e l'ha metid sota assede Vienna ind el (1529), e l'ha conquistad l'Arabia e Baghdad.

### Prencepe de la decadenza
Dopo la mort de Soliman l'è començad la crisi del poder central de l'imper, qe l'ha continuad però a vesser una granda minaça per i potenze ocidentai. Con la fraca de Lepanto (1571) i otomagn i ha perdid ol dominio naval ind el Mediteraneo, anc se l'espansion l'è indaita inanz con la conquista de Tunisia, Yemen e Cipro.

Dopo ol falliment de l'assede de Vienna del 1683, l'Imper l'ha duxid dar vià per la prima volta di territore. Da lé l'è començada la lenta ma costanta perdida dei territore a favor dei potenze ocidentai, co'l Imper Austrieg e Russ per i balcan, e França e Ingilterra (con la jonta de l'Italia ind el XX secol) per i territore african e del orient de mez.

### La fin
Despos de la Prima Guerra Mondial l'Imper, qe l'era alliad coi Imperi centrai, l'è stait spartid intra i potenze vincidore. Dop de la guerra grec-turca e la vitoria de l'Ataturk, ind el 1923 l'è staita proclamada la republica turca e diciarad desligad ol califad.

## Bibliografia
*  ''Impero Ottomano'' - ''Dizionario di storia'' - Treccani
Imperi centrai

**Imperi centrai** o **potenze centrale** (in todesc: *Mittelmächte*; ungerese: *hatalmak Központi*; turc: *İttifak Devletleri* o *Bağlaşma Devletleri*; bulgaro: *Централни сили*, *Centralni sili*) i è termen dovrads per indicar i quater nazion alleade ind la Prima Guerra Mondial contra i stats de l' Intesa triplica. I era formads da la Jermania, l'Austria-Ungeria, l'Imperi otoman e ol Regn de Bulgaria. I è ciamads insé perqè i era jeograficament tuts in mez intra la Russia a est, e la França e l'Ingilterra a ovest. Comè allead otoman l'ha partecipad a l'alleanza anc ol Regn del Darfur, subet ocupad dei truoe inglese del Sudan ind el 1916. Ol pat l'era ciamad anca **Quadruplice Alleanza **(*Vierbund* in tedesc).
Nicolas Dupont-Aignan

El **Nicolas Dupont-Aignan** (Paris, 7 de marz del 1961) l'è on politegh franzes, leader de la formazion de destra sovranista Debout la France e sindegh de Yerres.

## Carrera politega
Originariament gollista de l'Rassemblement pour la République, el lassa el partii per fondà Debout la France, partii gollista e sovranista.

L'è sindegh de Yerres dal 1995 e consijee del dipartiment dal 1997. L'ha partecipaa ai elezion presidenziai in Franza del 2012 indova l'ha ciappaa el 1,79% e ai elezion del 2017 che l'ha ciappaa el 4,70% per liàss cont la Marine Le Pen al ballottagg, cont la prospettiva de vegnì primm minister se 'la fuss stada elegiuda.
Metodo D'Hondt

Ol **metodo Jefferson** o **metodo D'Hondt** (anc cognossid come ol **metodo del plœ grand divisor**) l'è un metodo matemateg per distribuir i cadrege ind i sistemi eletorai qi dovra ol metodo proporzional.

Qell metodo qé l'è dovrad in tants stats, per esempe in Europa da 13 di 28 member de l'UE (Austria, Beljo, Bulgaria, Croazia, Estonia, Finlandia, Italia, Pais Bass, Polonia, Portogall, Republica Ceca, Slovenia, Spagna), la Svizera, la Turqia, Israel e, anc se modificad, ind la Republica de San Marino.

L'è dovrad anc ind la distribuzion di cadrege per ol Consili Rejonal de la Lombardia.

## Storia
Ind i Stats Unids ol metodo al ciapa ol so nom da Thomas Jefferson, qe l'ha introduxid ind el 1791 per i elezion de la Camera di Rapresentants di Stats Unids. In Europa invece al ciapa ol nom da Victor D'Hondt, qe l'ha descrivid ind el 1878 per la distribuzion di cadrege intra i partids.

## Carateristige
Ind i sistemi proporzionai l'è important distribuir i cadrege ind la manera plœ vexina possibel al resultad di elezion; qesto perqè i division precisa d'ordinare la dà mìa un nœmer intreg, come i è i cadrege.
G'è plœ de un sistema per far-l: rispet ai olter (come qell de Sainte-Laguë) ol metodo D'Hondt al tend a favorir un poo i partids (o i coalizion) plœ grands.

## Distribuzion di cadrege
Dopo la conta di tœts i voti, i è calcolads i quozients per i *p* partids. La formula l'è

:: quot = \frac{V}{s+1}

indove:
* *V* l'è ol nœmer total di voti de ogne partid
* *s* l'è ol nœmer di cadrege qe i è daite al partid fina qell moment, al prencepe 0 per tœts

Ol denominador l'è aumentad de +1 fina al nœmer di cadrege de distribuir (*n*). L'è faita una tabella con *p* rige e *s* colone. A la fin i è catads fò i *n* nœmer plœ grands de tœta la tabella, e ogne partid al ciaperà una cadrega per ogne nœmer "vincidor" ind la so riga.

### Esempe
In qesto esempe g'è 230 000 eletor, 8 cadrege e 4 partids.

Per una comparazion, l'è metida anc la frazion de riferiment (voti al partid/voti totai).

## Bibliografia
*  Gallagher, Michael (1991), ''"Proportionality, disproportionality and electoral systems"'', arqiviad da l'orijinal ol 16/11/2013.

## Riferiments
Europa a pussee velocità

L**'Europa a pussee velocità** l'è 'l concett che 'l ved la necessità che i Stat de l'Union Europea i gh'abien on nivell de integrazion europea differenta, per vegnì incontra ai different situazion economegh, politegh e sociai.
Patt del Nazaren

La locuzion **Patt del Nazaren** (**Patto del Nazareno** in italian) la indega on accord politegh in tra el Silvio Berlusconi e 'l Matteo Renzi el 18 de genar del 2014 cont l'obietiv de fà 'na reforma del titol quint de la Costituzion e de trasformà el Senad de la Republica in d'ona cambra di autonomij.  La reforma poeu l'è deventada la reforma costituzionala Renzi-Boschi, scassada in del Referendum Costituzional del 2016 in Italia.

El nomm el vegn da la strada indova che gh'è la sed centrala del Partii Democrategh e 'l s'è disligaa cont l'elezion del Sergio Mattarella 'me President, in del febrar 2015.
Question settentrional

**Question settentrional** l'è 'l termen doperaa per indicà, in analogia cont el pussee antigh question meridional, i problema sociai che deriven di politegh applicaa del governà italian in Altitalia in la segonda metà del secol quell de vint. Per el professor Alfredo Canavero la question l'è scominciada cont el nass del Regn d'Italia, indova gh'era giamò ona contrapposizion in tra el Nord operos e imprenditorial e 'l Sud che, insemma a Roma, l'era improduttiv e parassitari.

A nivell politegh la question settentrional l'ha trovaa risonanza in di programma de la Lega Nord de l'Umbert Bossi.
Sandro Bondi

El **Sandro Bondi** (Fivizzano, 14 magg 1959) l'è 'n politegh italian, Senator elegiuu cont el Popol de la Libertà in la legislatura quella de XVII, incoeu in del Grupp Messedaa, legislatura che l'è staa vun di member de la Commission Permanenta Defensa.
Bruno Astorre

El **Bruno Astorre** (Roma, 11 marz 1963 - Roma, 3 marz 2023) è staa 'n politegh italian, Senator per el Partii Democrategh in la legislatura quella de XVII, legislatura che l'è staa vun di member de la Commission Permanenta Defensa.
Bruno Alicata

El **Bruno Alicata** (Siracüsa, 19 dicember 1956) l'è 'n politegh italian, Senator per el el Popol de la Libertà e Forza Italia in la legislatura quella de XVII, legislatura che l'è staa vun di member de la Commission Permanenta Defensa.
Foss bergamasc

Ol **Foss bergamasc** l'è un canal artifiçal qe al corr ind la pianura bergamasca, de orijen tard medievala, qe al collega l'Ada a'l Sère e, despò, a l'Oi.

I do zone de la Bassa Bergamasca a sud del so correr i è ciamade Giera d'Ada e Calciana.

Con l'Ada al segnava ol confin natural intra ol Ducad de Milan in Giera d'Ada e la Republica de Venezia; incœ long ol so percors i g'è anc'mò tants castei de frontera come qell de Brignan, Castell Rozon, Castell Litegg e de Pagazan; g'è anc dei cartei qe i regorda l'antig confin.

Ind el cremasc al toca adoma ol comun de Castell Gabian e in plu ponts al segna ol confin intra i singoi comun de la Bassa Bergamasca.

## Storia
Ind el 1267 Bergem e Cremona i s'è metide decorde per la costruzion de una linea de confin, a spese de la prima. I bergamasc però i era jamò dree a lavorar dal 1263.

## Costruzion
L'è stait dovrad, indove possibel, ol traçad dei canai qe i g'era jamò. Per esempe, intra S. Maria (ind i bande de Cov) e ol Sere, l'è stait inglobad un toc de un vegg canal de bonifega roman.

Qesto, insema a la longa durada del lavorar (ind un periode de lote intra i comun per ol possess di center minor) al pœl vesser ol motiv del traçad miga regolar del Foss.

## Galleria d'imajin

File:FossoBergamasco CastelRozzone02.JPG
File:FossoBergamasco Pontirolo02.JPG
File:FossoBergamasco CastelRozzone01.JPG
File:FossoBergamasco Pontirolo01.JPG
File:FossoBergamasco Brembate cippo.JPG


## Bibliografia
*Graziella Colmuto Zanella, Flavio Conti, a cura, *Castra Bergomensia* - Bergamo, Monumenta Bergomensia LXXI, 2004.
*''Linee difensive e fortificazioni'' - Sit de la Provinça de Bergem.

## Olter projets
Euroscetticism

L**'euroscetticism** l'è la tendenza politega contraria a l'Union Europea e al process de integrazion europea. Tipicament l'è fioeula di idej che veden in l'Europa l'indeboliss di Stat nazionai, o 'n noeuv super-Stat cont ona macchina burocratega pussee.

L'è tipicament spantegaa in tucc i idej politegh, ma incoeu l'è tendenzialment patrimoni de l'estrema destra e de l'estrema sinistra, inveci i partii moderaa e centrista hinn tipicament a favor de l'Union, e anca di formi addizionai de integrazion.

Esisten ciarament pussee tipi de euroscetticism: Quell fort che l'è contra a l'esistenza de quajsevoeur forma de integrazion e quell debol, favorevol a l'esistenza de 'na quaj forma integrativa ma contrari a la federalizzazion.

## Esempi de partii euroscettich
* Italia: Lega Nord, Fratelli d'Italia, Movimento 5 Stelle (domà parzialment), Forza Nuova, Noeuv PCI, Partito Comunista
* Regn Unii: Partii Conservator, UKIP
* Francia: Front National
* Spagna: Candidatura d'Unitat Popular, Podemos (moderatament), Partii Comunista di Popoi de Spagna
* Ongaria: Fidesz (moderatament), Jobbik
* Cechia: Libertà e Democrazia diretta - Tomio Okamura, Partii Civich Democratich (moderatament), Partii di Liber Cittadin, Partii Comunista de Boemia e Moravia
* Finlandia: Partii di Finlandes
* Germania: Allianz für Deutschland
* Paes Bass: Partii di Libertà
* Polonia: Diritt e Giustizia

Per i Stat che hinn no in l'UE se ciamen euroscettich quej che voeuren minga andàgh dent, per esempi a San Marin gh'è staa on referendum propositiv che l'è rivaa minga al quorum, o in Isvizzera, indova la Lega di Ticines e l'Union Democratega de Center hinn contra a l'ingress in l'UE.

## Riferiment
* Euroscetticism - Dizionari lombard
* Ai partiti euroscettici 95 seggi all’Europarlamento

## Vos corelaa
* Europeism
* Klausism
* Popolism
* Brexit
* Frexit
Ghielm, Prenzip del Galles

El **Ghielm** (*William Arthur Philip Louis*; Londra, 21 de giugn del 1982), l'è on Prenzip ingles, Duga de Cambridge, prim in la ligna de succession al trono ingles, fioeu del Carlo III, che l'ha 'vuu insemma a la Diana Spencer.

L'è maridaa cont la Catarina, Dughessa de Cambridge e 'l gh'ha trii fioeu: El Giorg, la Carlotta e 'l Luis.

## Alter progett

## Vos correlaa
*Enrigh del Galles
WannaCry

**WannaCry** ("voeuret luccià" in ingles) l'è on ransomware che el gh'ha avuu on fort picch in del spantegàss el 12 de magg del 2017 e l'ha infettaa i sistema de la sanità publega inglesa, de l'operator telefonegh spagnoeu Telefónica e de la FedEx.

## Dettaj
WannaCry el dopera 'na falla de Windows, corretta in del marz del 2017, descoverta de la NSA e doperada per i sò arnes de spionagg, prima de vess trafugaa di hacker de The Shadow Brokers.

El software, 'na voeulta entraa in d'ona LAN, el se spantega cont el protocoll SMB.

El malware, per on colp de fortuna, l'ha poduu minga fà tropp dagn: De facc el gh'aveva in del codes on sitt, registraa di agenzij de sicurezza, e poeu el s'è descovert che l'era on interruttor d'emergenza, che donca l'ha fermaa l'attività de criptazion del ransomware.

## Riferiment
*WannaCry/WanaCryptor, attacco ransomware planetario: come rimediare
Gianluca Pini

El **Gianluca Pini** (Bologna, 9 de marz del 1973) l'è 'n politegh italian, deputaa per la Lega Nord in di legislatur XV, XVI, XVII.
Mario Magnotta

El **Mario Magnotta** (Pieve di Teco, 14 de ottober del 1942 - L'Aquila, 4 de genar del 2009 l'è staa on bidell italian, deventaa famos per di scherz telefonegh che l'era vittima, faa di sò ex student, indova che 'l se rabiava e 'l biastemmava in dialett aquilan. 

On poo di sò fras, compagn de "me iscrivi ai terrorista", a l'è deventada part de la coltura popolar italiana.
Romanegh lombard

El **romanegh lombard** l'è on stil architetonegh che 'l s'è desvilupad in la Lombardia storega in tra i secol XI e XII e che poeu el gh'ha havud influenze in sul stil architetonegh de tuta l'Italia e anca de la Catalogna. L'è stad el prim di terre sota i Alp a ciapà dent di element del stil todesch, per via del moviment di artista in tra la Lombardia e la Germania. Se in quella che incoeu l'è l'Emilia l'era despess bell pur, in Piemont se sentiven sgiamò i influenze del romanegh frances, menter in Liguria, indova che inn rivade di influenze lombarde, eren pussee messedade cont i stil artistegh penninegh.

Di esempi ben famos in l'area lombarda storega inn la Basilega de Sant Abondi a Com, el Dom de Modena, la Badia de Vezzolan arent de Ast, la Basilega de San Michel Magior e la Gesa de San Teodor a Pavia, la Basilega de Santa Maria Magior a Lumé, la badia de San Peder al Mont a Civaa, la Rodonda de San Tomè, el Dom de Parma, el Dom de Fidenza, la Badia de Nonantola, la Gesa de San Steven a Bologna, la Gesa de San Peder a Gimon, la Badia de San Michel a Sant Ambroeus de Turin e la Basilega de San Zen a Verona.

Foeura, di gese influenzade del romanegh lombard o fade de artista lombard in quell stil chi inn la Gesa de Santa Maria Magior a Assisi, el Dom de Todi, el Dom de Ventmia, la Gesa de Santa Maria de Castell a Genoa, el Dom de Muran a Venezzia, la Collegiada de Sant Ors a Aosta, el Dom de Viterb e, in Sardegna, gh'è la Gesa de San Peder a Zuri. In del quarter The Hill de Sant Louis, meta de l'emigrazzion lombarda, a gh'è la Gesa de Sant Ambroeus, ispirada a la basilega ambrosiana.

Ona di carateristige pussee famose l'è l'invenzion di arcade lombarde, oltra al roeul di maester comasit e de Campion e del desvilup del mosaich de paviment.

## Riferiment
*Il romanico lombardo

## Alter proget

## Vos corelade
*Romanegh pisan
*Romanegh pujes
Aurea Republega Ambrosiana

L**'Aurea Republega Ambrosiana** l'è staa on Stat nassuu in del territori del Ducaa de Milan dopo de la mort del Filipp Maria Viscont faa di giurista de l'Università de Pavia, cont on governo de 24 esponent de la nobiltà milanesa, ciamaa "capitani e defensor de la libertà de l'illustra e eccelsa città de Milan".

Per difendes di attacch de la Republega de Venezia han domandaa jutt al scior de Cremona Francesch Sforza, che in principi i ha jutaa, ma poeu l'ha voruu el trono de Milan. La Republega la se rend al Sforza dopo on dur assedi quand che el Gaspar Vimercaa, condottiee del Sforza e defensor de la libertà, el guida ona rivolta di sgent famaa che la mena el governo republegan a consegnàgh i poder al Sforza.

Durant de la Republega la gh'è stada la prima lotteria de la storia, organizzada del bancher Cristofen Taverna.

## Riferiment
*Enciclopedia Treccani

## Vos corelaa
*Republega de Sant Abbondi
Édouard Philippe

L**'Édouard Philippe** (Rouen, 28 de november del 1970) l'è 'n politegh frances, sindegh de Le Havre e primm minister nominaa dal president Emmanuel Macron el 15 de magg del 2017. L'era iscritt al Partii Socialista, ma poeu l'è entraa in di Republegan.
Bootstrap

**Bootstrap** l'è 'n insemma de strument liber per desviluppà sitt web e applicazion. El gh'ha dent di modej in CSS e JavaScript per creà di interfasc e di fonzion standardizaa. 

L'è nassuu in di laboratori de Twitter per standardizzà i interfasc del social network, in principi scricc cont di sistema e librarij different.
Silvio Lai

El **Silvio Lai** (Sassari, 20 luj 1966) l'è 'n politegh italian, Senator per el Partii Democrategh in la legislatura quella de XVII, legislatura che l'è staa vun di member de la Commission Permanenta Bilanc.
Coran

El **Coran** l'è 'l test sacher de la religion islamega, che per lor el reppresenta el culmen d'on messagg revelaa da Allah scominciaa cont l'oeuvra de Adam, primm profeta e faa de tanc profeta de different coltur e religion, integraa in del messagg coranegh.

## Alter progett

## Vos corelaa
*Ḥadīth
*Ses liber
Boemia

La **Boemia** (*Čechy* in cec, *Böhmen* in todesc) l'è una rejon storega de l'Europa centrala, situada ind la part centrala e ocidentala de la Republica Ceca.

Cond un'area de 52.750&nbsp;km² e 6.250.000 abitants, la Boemia la confina a ovest con la Jermania (Baviera e Sassonia), a nord-est con la Polonia, a est con la rejon ceca de la Moravia e a sud con l'Austria.

La capitala l'è Praga.
Fassism

El **fassism** l'è 'n ideologia politega autoritaria, di voeult totalitaria, e nazionalista de estrema destra nassuda in Italia per oeuvra di Benito Mussolini che l'ha menaa a la dittatura dal 1922 al 1943/1945. Per estension se parla de fassism per tucc quej ideologij che doperen di metod minga democrategh e razzista e che se socien no al comunism.

El nomm el vegn di fass, doperaa di littori roman 'me simboi de giustizia.

Du ducument fondamentai el definissen: el Manifest di Intelletuaj Fassista e la Dottrina del Fascismo. Hinn staa important per la soa storia anca el programma de Sansepolcher, la Carta del Lavorà e, vers la soa fìn, el Manifest de Verona.

## Riferiment
*Fascismo - Treccani

## Vos corelaa
*Architettura fassista
*Franchism
*Nazism
*Peronism
*Popolism
*Stat de Polizia
*Manifest de Verona
*Corporativism
*Squadrism
*Austrofassism
*La Dotrina del Fascismo
*Fassism intransigent
Befreiungsausschuss Südtirol

El **Befreiungsausschuss Südtirol** (**BAS**, *Comitaa per la Liberazion del Sudtirol*) l'è staa on moviment separatista cont l'obiettiv de rivà a l'autodeterminazion del Sudtirol cont l'annession a l'Austria e l'unificazion de la region storega tirolesa sotta la sò sovranità. A l'è staa fondaa del Sepp Kerschbaumer in del 1956. La pupart di sò member l'è stada condannada di magistraa italian, ma hinn in libertà in Austria o in Germania.

La popolazion de lengua todesca del Sudtirol i considera di combattent per la libertà, per esempi el Consili Provincial de Bolzan l'ha approvaa 'na monzion in del 2009 per domandà la grazzia per i member del BAS, votada anca de 'na consijera italiana del Partii Democrategh. El partii Südtiroler Heimatbund l'ha critegaa pussee de 'na voeulta i Carabinieri per avè torturaa i member del BAS, cont di immagin di berrett di Carabinee cont del sangh sora e per i 50 agn de la Nòcc di foeugh hann faa anca 'na medaja cont la fascia de Kerschbaumer. 

El comun de Apian, de maggioranza todesca, el gh'ha dedicaa 'na via al leader Kerschbaumer.

## Vos corelaa
*Nòcc di foeugh
*Movimento Italiano Alto Adige
*Ein Tirol
*Associazione protezione italiani
*Strage de Steinalm
*Esercit Volontari per l'Independenza de la Sicilia

## Riferiment
*Apertura della  esposizione permanente sulla lotta per la libertà sudtirolese a Bolzano
Arcade lombarde

I **arcade lombarde** (frances: *bandes lombardes*) i è dei elements arqitetoneg carateristeg del Romaneg lombard.

## Descrizion

I arcade lombarde i è formade de file de arcade orbe (2), qe i sporj un poo del mur, sostegnide de misole o lesene (1). D'ordinare i è dovrade su i façade esterne, de rar a l'intern. La fonzion de solet l'è adoma decorativa, anc se dei volte i è dovrade per cresser la rijideza de la strutura.

## Storia
I arcade lombarde, come al dix ol nom, i g'ha orijen in Lombardia, ind la zona dei lag: de Com, Major e Orta. I s'è spandide in tœt ol sud Europa, de probabel grazie al lavorar di maister comaxin: ind el XI secol, i è dovrade ind i ciexe de la Catalogna, de l'Aragona e de l*'[[Ardèche (dipartiment)|Ardèche]]*. Ol plu antig esempe de arcade lombarde restait a'l dé d'incœ l'è la Basilega de San Vincenz in Prat, del 883, a Milan.

Anc ol Carl Magn l'ha ciamad i artijan lombards per lavorar ai palaz imperiai, in Renania.

L'uso dei arcade lombarde l'è continuad, dopo ol Romaneg, anc col Goteg.

## Esempe

File:S Vincenzo in Prato Milano.JPG|San Vincenz in Prat, Milan
File:Tomè1.jpg|Rotonda de San Tomè, San Bartolomee
File:Giulia1.JPG|Basilega de Santa Julia, Bonad Sota
File:F10. St-André-de-Sorède.0119.JPG|*Saint-André de Sorède*, Pirenee Orientai
File:Ilesia de Sant Chuan de Busa.jpg|*San Juan de Busa*, Aragona
File:Chapelle Domange - Igé.JPG|*[[Chapelle Sainte-Bénédicte de Domange|Chapelle de Domange]]*, Igé
File:Duomo vecchio brescia by Stefano Bolognini5.JPG|Dom vegg de Bressa
File:Belgique - Modave - Chapelle de Limet - 02.jpg|*Chapelle Saint-Pierre de Limet*, Belji
File:Bardolino San Severo - Apsis 3a Fries.jpg|Ciexa de San Sever, Bardolin
File:Sant'Ambrogio (Milan) - Atrium.jpg|Basilega de Sant'Ambrœs, Milan


## Riferiments
*  Peter Hubert, ''The developments of Lombard bands'' 
*  ''Quell'idea di Lombardia nei secoli attraverso le attività degli artisti italiani e ticinesi'' 


## Olter projets
Verb

El **verb** l'è on tocch del descor variabil che 'l esprim l'esistenza, l'azion, el cambiament o el stat del soggett. L'è, de facc, l'unegh tocch de 'na fras che gh'è semper de besogn, vist che se pòden fà di fras de sens senza i soggett, comé per esempi "el pioeuv".
Gaetano Saya

El **Gaetano Saya** (Messina, 2 de luj del 1956) l'è 'n politegh italian, fondator del partii de estrema destra Destra Nazionala. Per di font member de l'associazion secreta stay-behind Gladio, l'è staa al center d'on procediment legal per istigazion a oeudià.
Battaja de Rudian

La **Battaja de Rudian** l'è stada 'na battaja fada el 7 de luj del 1191 in tra i comun de Bergom e Bressa per el controll de la zona de Rudian e Palazzoeul. La battaja l'ha vist i bressan vinc e 'l retorn al status quo ante bellum.

I bressan i eren liaa di milanes, inveci i bergamasch eren liaa cont Cremona, Pavia, Parma, Lod e Tortona. Per la leggenda anca el Sant Obizi da Niard l'è 'ndaa in guerra.

## La battaja
I s'cerament i eren in su l'Òi, in sui dò riv oppost, e i bressan specciaven i jutt milanes, i cremones inveci specciaven a Soncin. La sira, quand che i bressan han deciduu che podeven pu speccià i milanes dopo di sacchegg bergamasch han taccaa con quater s'cer.

La mancanza di jutt milanes l'ha demoralizzaa i bressan, che poeu però s'hinn unii sotta el controll de Biatta de Palazz, che l'ha faa sonaa i tromb per fàgh pensà ai alter che ghe fussen i milanes.

De facc i bergamasch e i cremones i gh'ha creduu e hinn scappaa via, e tanc hinn borlaa poeu in del destrugàss de 'n pont, e poeu i soldaa bressan, voramai galvanizzaa, han mazzaa i soldaa che restaven.

## Epilogh
Dopo de la vittoria i bressan han menaa in la sò città el Carrocc de Berghem, e domà dopp hinn rivaa i milanes, che hinn staa reccolt cont di grand festeggiament.

El 8 de dicember del 1191 gh'è stada la pacificazion, grazia a l'Enrich VI de Svevia, che l'ha daa i territori a Nord del Lagh d'Isee a Bressa e quej a sud a Berghem.
Teron

**Teron** l'è on termen de la lengua lombarda doperaa per indicà quej che vegnen de la Bassitalia in manera sprezzanta o per ischerz. L'è spantegaa anca in di alter lengov de l'Altitalia e in lengua italiana. Se pensa che 'l vegna del facc che la pupart di meridionai la lavorava la terra, e in principi anca lor diseven che 'l sò mestee l'era el "teron" o de la *[[Terra di Lavoro]]*. L'ha daa anca origin al termen Teronia per parlà de la Bassitalia 'me territori, de sòlet in manera proppi sprezzanta.

## Riferiment
*Terrone - Treccani

## Vos corelaa
*Polenton
Die Freiheitlichen

**Die Freiheitlichen** (*I libertari*) l'è on partii politegh del Sudtirol che 'l voeur tutelà la minoranza todesca e ladina e l'independenza de la region de l'Italia.

L'è on partii de destra, de facc in del sò programma gh'è el refud de l'immigrazion, la contrarietà ai quot roeusa, l'autonomia fiscala e la tutela di gent del Sudtirol. 

A l'è arent al FPÖ austriegh, e compagn de quist ultem, a l'è spartii in d'ona correnta libertaria e vuna nazionalista.
Manu Trigueros

El **Manuel Trigueros Muñoz** (Talavera de la Reina, 17 de ottobre del 1991) l'è on giugador del folball spagnoeul, centrocampista del Villarreal CF.
Center-destra

El **center-destra** l'è l'idea politega conservatora che la refuda el titol integral de destra e la se considera moderada.

Tendenzialment de adressa democristiana, la se troeuva d'accordi cont i principi del liberalism e l'è a favor del Stat social per i besognos.
Cològn

## Cümü
* **[[Cològn (BG)|Cològn]]** (*söl Sère*), cümü de la proìncia de Bèrghem
* **[[Cològn (MI)|Cològn]]** (*munsciés*), cümü de la proìncia de Milà
* Vècc nòm de **[[Casalmaiòch]]**, cümü de la proìncia de Lòd
Mont Bastia

Ol **mont Bastia** (ciamad anc **mont dei Tre Crox**) l'è un'altura collinar dei Prealp orobige, volt circa 411,2 m s.l.m. Insema a'l mont Rocol, l'è la part final del mont Misma, e al segna ol prencepe de la Vall Seriana, qe rispet a qesta la se trova ind la part orografega mancina.

Al se trova intra Scanz, Roçad e Vella de Sère, l'è part del territore del Parc del Mont Bastia e Rocol. Ol so territore l'è ind la zona de produzion del Moscad de Scanz; in su la cima g'è una ciexina e un monument ai Alpin.

## Riferiments
*  ''Parco del Monte Bastia e Roccolo'' , sit de la provinça de Bergem.
*  ''Cenni storici'' , sit del Cumun de Scanz.
Fidget spinner

El **fidget spinner** l'è on gioeugh che 'l pirla faa cont on cussinett a sfera che 'l fà girà el corp del gioeugh e desviluppaa per favorì la concentrazion e slontanà el stress. El nomm l'è ciappaa de l'ingles "fidget", che 'l indega quej moviment ripetitiv tipegh di stat de agitazion comé batt el pee, e "spinner", ossia "che 'l gira".
Selena Gomez

La **Selena Gomez** (Grand Prairie, 22 de luj del 1992) l'è 'na cantanta e attris statunitensa, famosa per el roeul de Alex Russo in la serie TV I Magh de Waverly, e in del 2010 l'ha scominciaa a recità in di film, cont Ramona e Beezus e poeu, in di agn dopo, l'ha toeuj part a di film comé Monte Carlo o Spring Breakers. In del 2013 la revista Maxim l'ha missa in la lista di 100 donn pussee erotegh in del mond, in la segonda posizion.
Amhrán na bhFiann

**Amhrán na bhFiann** (**The Soldier Song** in ingles, **La Canzon del Soldaa** in lombard) l'è l'inn nazional de l'Irlanda, scrivuu del 1910 di Patrick Heeney e Peadar Kearney.
Apache HTTP Server

**Apache HTTP Server** l'è on server web modular, vun di pussee spantegaa. L'è scricc in C e C++ e l'è disponibil per la pupart di sistema operativ, ma l'è de solit miss in su Linux o in su di sistema BSD.
Engraulis encrasicolus

L**'Incioda** o **Anciova** (*Engraulis encrasicolus* (Linnaeus, 1758) l'è on pess osseo de la fameja di Engraulidae de granda importanza economega e doperaa in del mangià de tanc coltur.
Attentaa a Manchester del 2017

El 22 de magg del 2017 gh'è staa on **attentaa a l'Arena de Manchester**, pien de gent per el concert de la cantanta Ariana Grande. L'attacch l'ha coppaa 23 personn (cont dent anca l'attentator) e l'ha faa 112 ferii e 14 despers.

El 23 de magg el Stat Islamegh l'ha revendicaa l'attach, e l'attentator l'è staa poeu identificaa in Salman Abedi, ingles de origin libegh.

## Reazion
La prima ministra Theresa May l'ha parlaa subit de terrorism e l'ha programmaa 'n inconter de la sicurezza nazional el di despoeu, e anca la Regina Elisabetta l'ha espress el sò cordoeuj e tucc i partii han fermaa la campagna per i elezion del 2017.

La pupart di govern forestee l'ha daa la sò solidarietà.
Theresa May

La **Theresa May** (Eastbourne, 1 de ottober del 1956) l'è 'na politega britannega, prima ministra dal 13 de luj del 2016 al 24 de luj del 2019 dopo dij dimission del David Cameron e donca de la sò nomina a capa del Partii Conservator el 11. L'è stada sostituida del Boris Johnson.

L'è in la Cambra di Comun dal 1997 in del collegi de Maidenhead e Segretaria de Stat ai affar interni dal 2010 a la soa nomina.
Bilinguism

El **bilinguism** o anca **bilenguism** l'è la situazion che gh'è dò lengov in d'ona personna o in d'ona comunità. Anca se hinn legaa, la scenza la fà 'na distinzion in tra el bilenguism individual e quell social. Ad esempi la pedagogia la studia el desvilupp de la personna bilengua e 'l sò rapport cont la società, inveci la sociolenguistega la studia i rapport in tra i dò lengov.
Elezion primari del Partii Democrategh italian del 2007

El 14 de ottober del 2007 gh'è staa i **Elezion primari del [[Partii Democrategh (Italia)|Partii Democrategh]]** per scernì el Secretari nazional e i delegaa a l'Assemblea Costituenta del neonassuu partii de center-sinistra, oltra ai Assemblej e ai Secretari Regionai.

A candidàss hinn staa el vincitor Walter Veltroni, la Rosy Bindi, l'Enrico Letta, el Mario Adinolfi e del Pier Giorgio Gawronski.

## Resultaa

Ai 2853 elegiuu se gionten i 5 candidaa a la Secreteria, de diritt
Giuditta Pasta

La **Giuditta Angiola Maria Costanza Pasta**, nassuda **Negri** (Saronn, 26 de ottober del 1797 – Comm, 1 de april del 1865) l'è stada 'na cantanta lombarda, sopran e mezzsopran.

L'è considerata, insemma a la Maria Malibran, vuna di cantant liregh pussee important del secol quell de XIX.
Estrema destra

L**'estrema destra** l'è l'ideologia politega che la esalta e la interprata radicalment i idej de la destra.

L'è on concett che l'è mudaa assee in di agn, vist el cambiament di idej de la destra: Ad esempi in del 1800 l'era la posizion di assolutista monarchegh che voreven guarnà i privilegi de la monarchia, e quand che 'l period monarchich l'è finii l'è 'gnuu a indicà i posizion reazionari e conservativ in sui diritt politegh, civil e religios, e cont el nass del fassism i moviment de estrema destra scomincen a indentificàss con quell, cont el socialism de destra.

Inveci, in di Stat Unii, indova l'esperienza fascista e monarchega la gh'è mai staja, l'estrema destra la se troeuva in chi tocch a destra del Partii Republegan contrari a tucc i intervent del Stat in de l'economia, sociada tendenzialment a 'na vision pseudo-cristiana de la vita e despess razzista: a l'è representada del Ku Klux Klan e de olter insci ciamaa *White Supremacy Groups*, ciovè moviment razzista, comè per esempi la Alt-Right del Richard Spencer.

## Vos correlaa
*Estrema sinistra
Alberto Airola

El **Alberto Airola** (Moncalieri, 13 magg 1970) l'è 'n politegh italian, Senator per el Moviment 5 Stell in la legislatura quella de XVII, legislatura che l'è staa vun di member de la Commission Permanenta Finanz e Tesor, e in quella XVIII.
Paolo Bonaiuti

El **Paolo Bonaiuti** (Firenz, 7 luj 1940- 16 de ottober 2019) l'è staa 'n politegh italian, Senator per Alternativa Popolar in la legislatura quella de XVII, legislatura che l'è staa vun di member de la Commission Permanenta Finanz e Tesor.
Ferdinand Zvonimir d'Asborgh-Lorena

El **Ferdinand Zvonimir d'Asborgh-Lorena** (Salisburgh, 21 de giugn del 1997, nomm complet **Ferdinand Zvonimir Maria Balthus Keith Michal Otto Antal Bahnam Leonhard von Habsburg-Lothringen**) l'è on pilotta automobilistegh e nobil austriegh, Prenzip Imperial d'Austria e Prenzip Real de Ongheria, Croazia, Boemia e, per vergun, del Lombard-Venet. L'è 'l fioeu pussee grand del Carla II d'Asborgh-Lorena. 'Sti titol chi poden minga vess doperaa in Austria, inveci hinn retegnuu bon e legittim in Ongheria.

## Carrera

El corr da semper cont el numer 62, e l'ha scominciaa a 14 agn cont i kart, e in del 2014 l'ha scominciaa cont i monopost, in Formula Renault 1.6 NEC, che l'è rivaa quart.

Dal 2015 el corr in la categoria 2.0.

## Alter proget
Condomini internazional

El **Condomini internazional** l'è la situazion che on territori l'è sotta la sovranità de pussee Stat. Al di d'incoeu hinn pocch spantegaa, ma in del period de l'Ancient Regime i eren spantegaa fiss.

## Esempi
### Condomini incoeu
*L'Isola di Fasan, in tra la Franza e la Spagna
*El fiumm Mosella, in tra Lussemburgh e Germania
*El golf de Fonseca, in tra El Salvador, Honduras e Nicaragua
*Hadf, in tra l'Oman e l'Emiraa de Ajman

#### Condomini sottanazionai
*El distrett de Brčko in Bosnia Erzegovina, in tra la Federazion de Bosnia e Erzegovina e la Republika Srpska

#### Condomini contestaa
*Germania e Austria consideren el lagh de Costanza 'me condomini in tra de lor e l'Isvizzera, ma l'Isvizzera la dis che 'l confin el passa a mità.

### Condomini del passaa
*El Moresnet Neutral, in tra Prussia e Belgi
*Andorra, in tra Franza e Spagna
*El Sudan Anglo-Egizian, in tra Regn Unii e Egitt, de facto gestii domà del Regn Unii
*El Stat Independent de Croazia, in tra el 1941 e 'l 1943 tra Italia e Germania
*I Noeuv Ebrid, in tra Franza e Regn Unii

### Condomini parpognuu
*Isola Hans, in tra Canada e Danimarca
*Gerusalemm, in tra Israel e Palestina
*Bruxelles, in tra Fiander e Vallonia in cas de partizion del Belgi
*Gibilterra, in tra Spagna e Regn Unii

## Vos corelaa
*Coreggenza
*Corpus separatum
Sistema elettoral todesch

El **sistema elettoral todesch** l'è 'l sistema doperaa in la Republega Federal Todesca per elegg i member de la cambra bassa: El Bundestag, vist che i member del Bundesrat hin nomenaa di governi di Länder.

El sistema todesch l'è on sistema proporzional cont di meccanism de correzion: I member hinn elegiuu a nivell nazional, e gh'è la possibilità de votà vergun in d'on collegi uninominal.

La Costituzion todesca la specifega la proprozionalità e i requisitt per votà e vess votaa, ma minga el meccanism in concret.

## Fonzionament del sistema elettoral
L'elettor el gh'ha du vot: El primm vot e 'l segond vot. 

El primm vot 'l elegg el candidaa de 'na circoscrizion, e se la ghe fuss 'na parità se faria on sortegg, e incoeu gh'è 299 collegg. La legg la dis che on colleg el pò mia pertocà pussee de on lander e superà el 25% di zittadin de la media.

El segond vot el serviss a fà la division di scagn di partii in la cambra: Tucc i partii toeuven part a la spartizion, foeura de quej ch'han ciappaa men de 3 deputaa al prim vot o han ciappaa men del 5%.

## Vos corelaa
*Mattarellum
Hymnu Sardu Nationale

**S'Hymnu Sardu Nationale** l'era l'inn nazional del Regn de Sardegna di Savoia, scrivuu dal Vittorio Angius e dal Giovanni Gonella. L'inn, scrivuu in sard, l'era 'n invocazion al Dio de protegg el Re.
Su patriotu sardu a sos feudatarios

**Su patriotu sardu a sos feudatarios** (*El patriotta sard ai feudatari*) l'è 'na canzon sarda de rebellion contra el sistema feudal del Regn de Sardegna scrivuu in del 1794 dal Francesco Ignazio Mannu.

L'è cognossuda anca cont el sò incipit **Procurade 'e moderare** e l'è dividuda in 42 strof e 376 vers, fortement ritmaa.

La finiss cont on fort incità a la revoeulta: "Cando si tenet su bentu est preziosu bentulare", ossia "Quand che 'l se leva el vent bisògna trebbià".
Luigi Marino

El **Luigi Marino** (Castel Maggiore, 11 magg 1947) l'è 'n politegh italian, Senator independent liaa de Area Popolar (Alternativa Popolar + Scerna Civega) in la legislatura quella de XVII, legislatura che l'è staa vun di member de la Commission Permanenta Finanz e Tesor.
Fals amis

I **fals amis** hinn, in lenguistega, i paroll de 'n altra lengua che somijen fiss a quej de 'na lengua ma i gh'ha on significaa different, despess per di motivazion etimologich o fonetich.

Per esempi, gh'è per l'italian "segare" che 'l voeur dì "resegà" e minga "segà", comé pò parè, o per l'ingles "cold" che 'l voeur dì "fregg" e mia "cald".

Di voeult a gh'è anca di fals amis in tra di dialett different de la midemma lengua, per esempi in l'ingles american 'na "public school" a l'è 'na scoeula pubblega, menter in quell britannegh a l'è 'na scoeula privada.
Nazionalism queer

El **Nazionalism queer** l'è l'ideja che la ved i gay comé nazion, cont i sò norm e tradizion, e donca de la necessità de vègh on Stat per reppresentà i gay. L'è on poo ispiraa al sionism de Theodor Herzl, e gh'è staa anca di tentativ de fà su di micronazion gay: La pussee famosa l'è 'l Regn Gay e Lesbo di Isol del Mar di Corall.
Marchesaa de Carevasg

El **Marchesaa de Carevasg** l'è staa on feudo governaa de 'n ram de la fameja Sforza che 'l vegnia dal Lodovigh el Moro. El primm Marches de Carevasg l'è staa el Giovann Paol I Sforza. L'è staa in pee dal 1529 al 1796, quand che l'è soppress del Napoleon.

Oltra a Carevasg, in del Marchesaa gh'eren dent anca i località de Masan, Vidalengh - incoeu frazion de Carevasg midemm - e i contee de Lacciarella, Galiaa e Castegg.

El Staterell, anca se piscininn, el gh'ha avuu 'n bell influss in su la storia lombarda de l'epoca: Mittuu a mità in tra i domini milanes, poeu spagnoeui e poeu austriegh, i sò marches gh'even el mero et mixto imperio, cioè in sostanza l'autonomia ministrativa, durant del governa di Marches a l'è staa faa sù el Palazz de la Marchesa e 'l Santuari de Carevasg e l'è vissuu el pittor Michelangelo Merisi, nassuu a Milan di gent de Carevasg.

## Marches
*Giovann Paol I (1529 - 1535)
*Muzio I (1535 - 1553)
*Franzesch I (1553 - 1580)
*Muzio II (1580 - 1622)
*Giovann Paol II (1622 - 1630)
*Muzio III (1630 - 1637)
*Franzesch II (1637 - 1680)
*Francesch III (1680 - 1697)
*Bianca Maria I (1697 - 1717)
*Bianca Maria II (1717 - 1783)
*Bianca Maria III (1783 - 1797)

## Bibliografia
* 
* 
* 
* 
* 
*
Dirndl

El **Dirndl** l'è 'l vestii de la tradizion moderna (scomenzaa la segonda mitaa del 19. secol) di tosann de campagna di zonn del Sudest de la Germania, de l'Austria a est de l'Arlberg, del Südtirol todescòfen, e d'on tocch del Friul.

## Olter progett

## Vos corelaa
*Capell alpin
*Lederhosen
Diagramma E-R

El **diagramma E-R**, ossia **Entità-Relazion**, l'è 'l sistema doperaa per reppresentà graficament on database cont on sistema arent a quell di diagramma de fluss.

L'è praticament standardizzaa, e i rettangoi hinn doperaa per i entità, i robb rotondaa per i attribuu e i lign per marcaa i rapport. Inveci el romb l'è doperaa per marcà i azion, 'me "leng", "partegn" o "scassa".
Davide Gualtieri

El **Davide Gualtieri** (Città de San Marin, 27 de april del 1971) l'è on giugador del folball de San Marin, famos per avè avuu el record per 23 agn del goal pussee svelt in d'ona partida di nazionai. Incoeu allena el Domagnan e 'l gh'ha 'na bottega de elettonega.
Autonomism

L**'autonomism** l'è 'l revendicà di abitant de 'n territori sotta la sovranità de 'n Stat de avègh pussee capacità de scernì a nivell locali, ma cont el restà semper sotta la sovranità de quell Stat li.

L'è despess fiancaa al federalism e l'è ideologicament vesin a l'indipendentism, anca se 'l muda el vorè politegh, che in del cas independentista l'è quell de fà su on noeuv Stat.

## Vos corelaa
*Autonomia
*Indipendentism
Massacher del Reoport de Lod

El **Massacher del Reoport de Lod** l'è staa on attacch terroristegh faa a Tel Aviv, in del reoport de la zona de Lod, incoeu ciamaa Ben Gurion, el 29 de magg del 1972 da di member de l'Armada Rossa Giapponesa per cunt del Front de Liberazion de la Palestina.

Vist che la sicurezza israeliana l'era preparada a 'n attacch palestines i terrorista giappones han lassaa senza 'na tattega i isreaelian, soratutt grazia a la sò tattega suicida.

I terrorista hinn rivaa in del reoport vestii a l'occidental e cont l'Air France e cont di custodi di viorin che gh'even dent di mitrajett cecoslovacch VZ 58 senza el calz, e donca han scominciaa a sbarà senza ritegn. Han coppaa 26 personn e n'han ferii 78.

Du di terrorista hinn mort, vun per el foeugh di guardij e vun suicida cont una granada, 'n alter inveci l'è restaa ferii ma el s'è salvaa e l'ha ciappaa l'ergastol, ma l'è staa liberaa in del 1985.
Partii Democrategh (Stat Unii d'America)

El **Partii Democrategh** (in ingles: *Democratic Party*) l'è vun di du partii pussee important de la politega americana, insemma al Partii Republegan.

L'è nassuu dal Partii Democrategh Republegan fondaa da Thomas Jefferson, James Madison e di alter antifederalista del 1792 e donca l'è 'l partii pussee vegg del mond a vess anmò attiv. El sò simbol l'è l'asinell cont i color american.

## Vos correlaa
*Blue Dog Coalition
Raspberry Pi

El **Raspberry Pi** l'è on computer faa domà in su 'na scheda e cont on chip Broadcom. La prima version l'è sortida el 29 de febrar del 2012 e fisicament l'è fada su in del Galles. Finna a incoeu hinn staa faa vott version, che costen dai 5 ai 35 dollar american: A, B, A+, B+, 2, Zero, 3, Zero W. De default la dopera on sistema Linux, Raspbian, fondaa in sul Debian, ma gh'è anca 'na version de Windows 10, Ubuntu e RISC OS.  La gh'ha anca i attacch GPIO per l'elettronega.
Andreas-Hofer-Lied

L**'Andreas-Hofer-Lied** (**Cant de [[Andreas Hofer]]**) l'è l'inn offizial del Bundesland Tirol.

El parla del patriotta tiroles Andreas Hofer, innanz al ploton de esecuzion pront a vess fusilaa. L'è ciamaa anca "Zu Mantua in Banden", ossia "A Mantoa in cadenn", per via del facc che Hofer l'è staa coppaa a Mantoa.

L'è offizial dal 1948 e l'è staa reconfermaa del 2005.
Blue Whale

La **blue whale** la saria on gioeugh e esperiment social che 'l gh'avaria di obietiv de seguì per 50 dì, e l'ultim di el finiss cont el suicidi de quell che 'l giuga. El nomm el vegn de la Balena bloeu, che la gh'ha 'na certa tendenza a morì in sui spiagg.

Al di d'incoeu gh'è nissuna proeuva de 'n organizzazion de bon spantegada de 'sto gioeugh, ma domà de 'n quaj cas isolaa e di emulazion.
UTC+01:00

Ol **UTC+01:00** (anc adoma **UTC+1**) l'è un fus orare qe l'è inanz de un'ora sœ l'UTC, e l'è basad sœ l'Europa Centrala.

L'è ciamad anc:
* Central European Time (CET)
* West Africa Time (WAT)
* Western European Summer Time (WEST)

L'è dovrad da 43 stats in invern, e 19 in istad.
UTC+02:00

Ol **UTC+02:00** (anc adoma **UTC+2**) l'è un fus orare qe l'è inanz de do ore sœ l'UTC.

L'è ciamad anc:
*Eastern European Time (EET)
*Central Africa Time (CAT)
*Central European Summer Time (CEST)
*West Africa Summer Time (WAST)
*Fus orari de Kaliningrad (USZ1)

L'è dovrad da 30 stats in invern, e 44 in istad.
Lega Lombarda - Alleanza Nord

**Lega Lombarda - Alleanza Nord** l'è stada 'na coalizion per i elezion europee del 1989 in Italia che la univa i moviment autonomista del Nord Italia comé la Lega Lombarda, Piemont Autonomista, Union Ligure, Liga Veneta, Alleanza Toscana e Liga de l'Emilia-Romagna. L'ha ciappaa el 1,83% di vot e l'ha elegiuu du eurodeputaa, tucc de la Lega Lombarda: Luigi Moretti e Francesco Speroni. L'ha portaa poeu a la fondazion de la Lega Nord.

## Riferiment
*Qual è la storia della Lega Nord?
Secure Shell

**Secure Shell** (ciamaa anca **SSH**) l'è on sistema per controllà on computer de remott in manera segura e cifrada. L'è 'l successor de Telnet, che 'l fonziona a l'istessa manera ma l'è insegur.

In di sistema Windows se doperen de solet di software esterni, comé PuTTY, anca se voramai gh'è dent al sistema, inveci i sistema UNIX i gh'ha giamò denter on client per drovàll.

## Vos corelaa
* OpenSSH
* Secure copy
* SSH File Transfer Protocol
* Mosh (software)